**Ministru kabineta noteikumu projekta „ Grozījumi Ministru kabineta 2016. gada 15. jūlija noteikumos Nr. 469 "Noteikumi par paralēlajiem aizdevumiem saimnieciskās darbības veicējiem konkurētspējas uzlabošanai"” projekta sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta ,,Grozījumi Ministru kabineta 2016. gada 15. jūlija noteikumos Nr. 469 „Noteikumi par paralēlajiem aizdevumiem saimnieciskās darbības veicējiem konkurētspējas uzlabošanai”” (turpmāk - MK noteikumu projekts) mērķis ir precizēt paralēlo aizdevumu piešķiršanas nosacījumus saimnieciskās darbības veicējiem.  Noteikumu projekts stāsies spēkā nākamajā dienā pēc tā publicēšanas oficiālajā izdevumā “Latvijas Vēstnesis”. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | MK noteikumu projekts izstrādāts pēc Ekonomikas ministrijas iniciatīvas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Paralēlie aizdevumi ir ilgtermiņa investīciju aizdevumi, ko akciju sabiedrība "Attīstības finanšu institūcija Altum" (turpmāk – Altum) sniedz kopā ar kredītiestādes ilgtermiņa aizdevumu. Šobrīd paralēlie aizdevumi netiek izsniegti tādā apjomā, lai līdz programmas beigām būtu pilna finansējuma apguve. Lai veicinātu paralēlo aizdevumu pieejamību un nodrošinātu savlaicīgu Eiropas Reģionālā fonda finansējuma (turpmāk – ERAF) apguvi plānošanas perioda ietvaros, Ekonomikas ministrija sadarbībā ar Altum ierosina veikt grozījumus paralēlo aizdevumu programmas nosacījumos, lai veicinātu lielāku noslēgto darījumu skaitu.  MK noteikumu projekts paredz šādas izmaiņas:   1. Šobrīd paralēlo aizdevumu sniedz kā reģionālo atbalstu saskaņā ar Komisijas regulas Nr.  [651/2014](http://eur-lex.europa.eu/eli/reg/2014/651/oj/?locale=LV) 13. un 14. pantu. Lai palielinātu potenciālo atbalsta saņēmēju loku kā arī dotu iespēju atbalsta saņēmējam saņemts lielāku atbalstu **Ekonomikas ministrija ierosina noteikt, ka paralēlais aizdevums tiek sniegts arī kā *de minimis* atbalsts saskaņā ar Komisijas 2013. gada 18. decembra Regulu (ES) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (turpmāk - Komisijas regula Nr. 1407/2013).**   Attiecīgi MK noteikumu projekts tiek papildināts ar punktiem, kas attiecas uz *de minimis* atbalsta sniegšanu un tiek veikti šādi tehniski precizējumi:   * tiek papildināta definīcija par vienu vienotu uzņēmumu, kas arī ir tāds uzņēmums, kas atbilst Komisijas regulas Nr. 1407/2013 2. panta 2. punktā noteiktajai definīcijai; * precizētas normas par paralēlo aizdevumu piešķiršanas nosacījumiem, ja to sniedz kā *de minimis atbalstu:* * atbalsta piešķiršanas brīdis ir Altum lēmuma pieņemšanas brīdis par paralēlā aizdevuma piešķiršanu; * paralēlo aizdevumu nepiešķir darbībām un nozarēm, kas noteiktas Komisijas regulas Nr. 1407/2013 1. pantā; * precizēti punkti MK noteikumos Nr.469 uz kuriem attiecas Izslēgtās nozares un darbības Komisijas regulas Nr. 1407/2013 un Komisijas 2014. gada 17. jūnija Regulas (ES) Nr.  [651/2014](http://eur-lex.europa.eu/eli/reg/2014/651/oj/?locale=LV), ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk – Komisijas regula Nr.  [651/2014](http://eur-lex.europa.eu/eli/reg/2014/651/oj/?locale=LV)) ietvaros; * paralēlo aizdevumu nepiešķir saimnieciskās darbības veicējam, kuram lēmuma pieņemšanas brīdī par atbalsta piešķiršanu, tam ar tiesas spriedumu ir pasludināts maksātnespējas process, ir ierosināts vai tiek īstenots tiesiskās aizsardzības process vai ja saimnieciskās darbības veicējs atbilst normatīvajos aktos noteiktajiem kritērijiem, uz kuriem pamatojoties kreditors var pieprasīt maksātnespējas procedūru. Atbilstoši Tieslietu ministrijas skaidrojumam ar jēdzienu „maksātnespējas process” ir jāsaprot arī šie maksātnespējas procesa veidi – bankrota procedūra, sanācija, mierizlīgums un saimnieciskās darbības izbeigšanas procedūra, piešķirot atbalstu, sabiedrība „Altum” pārliecinās vai atbalsta pretendentam nav spēkā bankrota procedūra, sanācija, mierizlīgums un saimnieciskās darbības izbeigšanas procedūra saskaņā ar likumu „Par uzņēmumu un uzņēmējsabiedrību maksātnespēju” vai Maksātnespējas likumu, kas bija spēkā līdz 2010.gada 31.oktobrim. * valsts atbalsta atmaksas nosacījumi; * papildus noteikts, ja paralēlo aizdevumu sniedz kā *de minimis* atbalstu, tad saimnieciskās darbības veicējs nodrošina līdzfinansējumu vismaz 10% apmērā no projekta attiecināmajām izmaksām, izmantojot pašu līdzekļus vai ārējo finansējumu (tai skaitā kredītiestādes izsniegtu ilgtermiņa kredītu vai finanšu līzingu) un par šo līdzfinansējumu nav saņemts nekāds publiskais atbalsts, tai skaitā *de minimis* atbalsts; * papildināts punkts ar normu, ka pirms tiek pieņemts lēmums par paralēlā aizdevuma piešķiršanu tiek ievēroti normatīvie akti par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem, norādot ziņas par fiskālo gadu un diviem iepriekšējiem fiskālajiem gadiem; * papildināts subsīdijas ekvivalenta aprēķina nosacījumi ar punktu, ja paralēlajiem aizdevumiem, ko sniedz saskaņā Komisijas regulu Nr. 1407/2013, atbilstoši Komisijas regulas Nr. Nr.1407/2013 4. panta 3.punkta c) apakšpunktam visam atbalsta periodam aprēķina kā pozitīvu starpību starp atbilstošās kredīta kvalitātes klases atsauces likmi, kura jāmaksā saskaņā ar Eiropas Komisijas konkrētajam periodam noteikto bāzes likmi, kā arī riska likmi, kuras procentuālais apmērs tiek noteikts atbilstoši sabiedrības "Altum" izsniegtajam aizdevuma saņēmēja reitingam un piedāvātajam nodrošinājumam (bāzes un risku likmes publicētas Eiropas Komisijas Konkurences ģenerāldirektorāta tīmekļvietnēm; riska likmi nosaka vismaz 650 bāzes punktu apmērā), un faktiski piemēroto gada prēmijas likmi; * papildināts, ka piešķirto finansējumu var apvienot ar citas atbalsta programmas vai individuālā atbalsta projekta ietvaros piešķirto finansējumu, tai skaitā ar *de minimis* atbalstu, ievērojot nosacījumu, piešķirtais finansējums kopā ar citas atbalsta programmas vai individuālā atbalsta projekta ietvaros piešķirto finansējumu nepārsniedz Komisijas regulas Nr.1407/2013 3. panta 2. punktā noteiktos ierobežojumus vienam vienotam uzņēmumam paralēlajiem aizdevumiem; * tiek noteikts, ka lēmumu par atbalsta piešķiršanu saskaņā ar Komisijas regulu Nr. 1407/2013 var pieņemt līdz šīs regulas darbības beigām.  1. **Ekonomikas ministrija ierosina precizēt normu, kas attiecas uz paralēlā aizdevuma piešķiršanas nosacījumiem,** nosakot ka paralēlajam aizdevumam, ar kuru finansē saimnieciskās darbības veicēja iekārtu iegādi, var piemērot pamatsummas atmaksas atlikto termiņu ne vairāk kā par 36 mēnešiem, ja kredītiestādes finansējumam nav piemērots pamatsummas atliktais termiņš. Šobrīd MK noteikumi Nr.469 paredz, ka pamatsummas atliktais termiņš ir, ja kredītiestādes finansējumam ir paredzēta atliktā pamatsumma un tādā gadījumā pamatsummas atliktais termiņš var pārsniegt kredītiestādes finansējuma pamatsummas atlikto termiņu ne vairāk kā par 24 mēnešiem. Pamatsummas atlikšana līdz 36 mēnešiem labvēlīgi ietekmēs saimnieciskās darbības veicēju naudas plūsmu, tādējādi ļaujot uzņēmumam attīstīt un nostabilizēt savu saimniecisko darbību, lai varētu atmaksāt aizdevumu. Tāpat tas veicinātu arī komercbanku, ar ko kopā tiek izsniegts paralēlais aizdevums, izsniegt aizdevumu saimnieciskās darbības veicējam, jo netiktu noslogota tā naudas plūsma sākotnējā projekta realizācijas stadijā. Šāda darījuma struktūra arī veicinātu iespēju uzņēmumiem attīstīt savu konkurētspēju, veicinot ekonomisko aktivitāti, kas īpaši svarīga ir Covid-19 izraisītās krīzes rezultātā.   **Tiek veikts tehnisks precizējums atmaksātā publiskā finansējuma izmantošanai, lai norma būtu skaidrāka un nepārprotama.** Lai precizētu atmaksu atkārtotu izmantošanu, MK noteikumi Nr.469 ir papildināti ar nosacījumu, publiskais finansējums sedz sagaidāmos kredītriska pirmos zaudējumus, tai skaitā novirzāms nepieciešamo uzkrājumu veidošanai un uzturēšanai kredītzaudējumiem un, ka Altum publiskā atmaksu finansējuma atmaksas var izmantot atkārtoti programmas īstenošanai saskaņā ar programmas novērtējumu.  **Precizēt atbalstāmās darbības.**  Ekonomikas ministrija ierosina svītrot MK noteikumu Nr.469 20.19. apakšpunktu. Minētie grozījumi nepieciešami, lai tiktu nodrošināta daudzdzīvokļu māju projektu attīstīšanas finansēšana, tādējādi veicinot mājokļa pieejamību Latvijā. OECD savā 2020.gada pētījumā par mājokļu pieejamību Latvijā[[1]](#footnote-1), rosina:   * investēt kvalitatīvu mājokļu pieejamībā, samazinot ar būvniecību saistītās administratīvās izmaksas; un izzinot inovatīvu pieeju izmantošanu, lai būvētu pieejamus mājokļus ar augstākiem vides standartiem un kvalitāti, bet par zemākām izmaksām; * attīstīt pieejamāku un pievilcīgāku komerciālo īres tirgu, nodrošinot vienādus nosacījumus visiem komerciālā īres tirgus dalībniekiem, tādējādi atbalstot pieejamākas un pievilcīgākas īres iespējas, dažādojot mājokļu piedāvātāju loku.   Mājokļu pieejamība ir būtiska arī ekonomikas attīstībai, tā ne tikai ietekmē mājsaimniecību labklājības līmeni, bet arī to pieeju ekonomiskās izaugsmes iespējām, nodrošinot vai liedzot tām iespēju aktīvi piedalīties darba tirgū un ekonomikā kopumā.  Dzīvojamais fonds noveco un tā tehniskais stāvoklis nav apmierinošs. Vairums Latvijas iedzīvotāju dzīvo padomju laika vai pirmskara daudzstāvu ēkās un kopš neatkarības atgūšanas uzbūvēti tikai 4% no kopējā dzīvokļu skaita daudzdzīvokļu ēkās (salīdzinoši ar citām OECD valstīm viens no zemākajiem rādītājiem). Tas nozīmē, ka dzīvojamais fonds nolietojas straujāk nekā jaunu dzīves vietu būvniecība. Salīdzinoši ar Igauniju un Lietuvu, Latvijā privāto investīciju apmēri daudzdzīvokļu namu būvniecībā ir ievērojami mazāki (2019.gadā Latvijā uzbūvēti 1889 dzīvokļi daudzdzīvokļu ēkās, savukārt Igaunijā – 4193 un Lietuvā – 5507).  Valsts un privātā sektora kopējs uzdevums ir attīstīt ilgtspējīgu nekustamā īpašuma tirgu Latvijā, nodrošinot mājokļa pieejamību pēc iespējas plašākam iedzīvotāju lokam, tādēļ, lai veicinātu kvalitatīvu mājokļu piedāvājuma palielināšanos uz tirgus nosacījumiem, nodrošinot finansējuma pieejamību projektu realizēšanai, kuriem nav pieejams komercbanku finansējums, nepieciešams atbalsts nekustamo īpašumu attīstītājiem garantiju vai aizdevumu formā jaunu daudzdzīvokļu ēku būvniecībai dzīvokļu pārdošanai vai izīrēšanai vai esošu daudzdzīvokļu ēku rekonstrukcija dzīvokļu izīrēšanai vai tālākai pārdošanai.  Ieguldījumi mājokļu pieejamības veicināšanai ir būtiski Latvijas ekonomikas atlabšanai, jo dzīvesvietas pieejamība ir būtisks faktors, kas ierobežo iedzīvotāju emigrāciju, sekmē iekšējo mobilitāti un iedzīvotājiem ar dažādiem ienākumu līmeņiem veicina pieejamību darbavietām, jo īpaši reģionos, tādejādi veicinot ekonomisko aktivitāti valstī, kas ir jo īpaši būtiski pēc Covid-19 izraisītās krīzes.  Aizdevumus dzīvojamās mājas vai daudzdzīvokļu mājas projekta attīstīšanai paredzēts izsniegt paralēlā aizdevumu veidā sadarbībā ar komercbankām un tas ir kā papildinošs tirgū pieejamajam finansējumam. Ar dzīvojamo māju šajos noteikumos ir paredzētas triju vai vairāku dzīvokļu māja. Minētie grozījumi paredz finansēt mājokļu būvniecību, atjaunošanu vai pārbūvi, kur dzīvokļus paredzēts izīrēt visā Latvijas teritorijā, savukārt, ja dzīvokļus paredzēts pārdot, tad finansēti tiek projekti, kurus realizē ārpus Rīgas pilsētas.  Atbilstoši Latio Mājokļu tirgus pārskatam par 2020.gadu Lielākā daļa īpašumu joprojām tiek iegādāti Rīgā (85 %) un Pierīgā (10 %). Reģionos pieprasījums pēc mājokļiem nav samazinājies, bet liela daļa saskaras ar piedāvājuma trūkumu.[[2]](#footnote-2)  Papildus Ekonomikas ministrija ierosina ar paralēlajiem aizdevumiem finansēt arī tirdzniecības centru un biroju projektu attīstīšanu, tādējādi veicinot ekonomisko aktivitāti un paplašinot iespējas komercbankām finansēt šādus projektus, tā kā daļa kredīta tiek izsniegta komercbankā un daļa Altum, tāpat Altum izsniegtajam aizdevumam var tikt piemērota atliktā pamatsummas atmaksa līdz septiņiem gadiem, ja atmaksas termiņš nepārsniedz 10 gadus un līdz 10 gadiem, ja atmaksas termiņš nepārsniedz 15 gadus.  Ņemot vērā iepriekš minēto Ekonomikas ministrija ierosina precizēt 20.11.apakšpunktu, nosakot, ka atbalstu MK noteikumu Nr.469 ietvaros nesniedz operācijām ar nekustamo īpašumu (NACE 2. red. L sadaļa "Operācijas ar nekustamo īpašumu" grupa 68.31 "Starpniecība darbībā ar nekustamo īpašumu"), svītrojot grupu 68.1 "Sava nekustama īpašuma pirkšana un pārdošana".  Šobrīd MK noteikumos Nr.469 nav atrunāts kādi ir nosacījumi paralēlā aizdevuma piešķiršanai, ja tiek iegādātas kapitāldaļas, tāpēc **Ekonomikas ministrija ierosina papildināt MK noteikumus Nr.469 ar 24.1 punktu,** kurā tiek precizēti nosacījumi par paralēlā aizdevuma piešķiršanu kapitāldaļu iegādei. Nosakot, ka saņemot paralēlo aizdevumu kapitālsabiedrību kapitāla daļu iegādei, tiek vērtēts, vai darbības rezultātā tiek nodrošināta saimnieciskās darbības veicēja attīstība vai darbības paplašināšana. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija un Altum. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Saimnieciskās darbības veicēji. |
| 2. | Tiesiskā regulējuma ietekme uz tautsaimniecību un administratīvo slogu | MK noteikumu projekts neparedz ietekmi uz administratīvo slogu.  MK noteikumu projektam ir pozitīva ietekme uz tautsaimniecību, tā kā tiek precizētas normas, lai paralēlie aizdevumi kļūtu pieejamāki. |
| 3. | Administratīvo izmaksu monetārs novērtējums | MK noteikumu projekts šo jomu neskar. |
| 4. | Atbilstības izmaksu monetārs novērtējums | MK noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| MK noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| MK noteikumu projekts šo jomu neskar. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Ar MK noteikumu projektu tiks ieviestas prasības šādiem Eiropas Savienības tiesību aktiem:   * Komisijas regula Nr. 1407/2013; * Komisijas regula Nr.  [651/2014](http://eur-lex.europa.eu/eli/reg/2014/651/oj/?locale=LV). |
| 2. | Citas starptautiskās saistības | MK noteikumu projekts šo jomu neskar. |
| 3. | Cita informācija | Nav. |

|  |  |  |  |
| --- | --- | --- | --- |
| **1. tabula Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | Ar MK noteikumu projektu tiek ieviestas prasības no:   * Komisijas regula Nr. 1407/2013; * Komisijas regula Nr.  [651/2014](http://eur-lex.europa.eu/eli/reg/2014/651/oj/?locale=LV). | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā. Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu. Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas regulas Nr. 1407/2013 2. panta 2. punkts | Noteikumu projekta 2.punkts | Ieviests pilnībā | Neparedz stingrākas prasības |
| Komisijas regula Nr. 1407/2013 | Noteikumu projekta 4. un 21. punkts | Ieviests pilnībā | Neparedz stingrākas prasības |
| Komisijas regulas Nr. 1407/2013 1. pants | Noteikumu projekta 5.punkts | Ieviests pilnībā | Neparedz stingrākas prasības |
| Komisijas regulas Nr. [651/2014](http://eur-lex.europa.eu/eli/reg/2014/651/oj/?locale=LV) 1. panta 3. punkts | Noteikumu projekta 7.punkts | Ieviests pilnībā | Neparedz stingrākas prasības |
| Komisijas regulas Nr. 1407/2013 1.panta 2.punkts | Noteikumu projekta 7.punkts | Ieviests pilnībā | Neparedz stingrākas prasības |
| Komisijas regulas Nr. [651/2014](http://eur-lex.europa.eu/eli/reg/2014/651/oj/?locale=LV) 2. panta 29., 30., 49. punkts | Noteikumu projekta 8.punkts | Ieviests pilnībā | Neparedz stingrākas prasības |
| Komisijas regulas Nr.  [651/2014](http://eur-lex.europa.eu/eli/reg/2014/651/oj/?locale=LV) 14. panta 7. punkts | Noteikumu projekta 9.punkts | Ieviests pilnībā | Neparedz stingrākas prasības |
| Komisijas regulas Nr. Nr.1407/2013 4. panta 3.punkta c) apakšpunkts | Noteikumu projekta 16.punkts | Ieviests pilnībā | Neparedz stingrākas prasības |
| Komisijas regulas Nr.1407/2013 3. panta 2. punkts | Noteikumu projekta 18.punkts | Ieviests pilnībā | Neparedz stingrākas prasības |
| Komisijas regulas Nr. 651/2014 12. pants | Noteikumu projekta 19.punkts | Ieviests pilnībā | Neparedz stingrākas prasības |
| Komisijas regulas Nr.1407/2013 6.panta 4.punkts | Noteikumu projekta 19.punkts | Ieviests pilnībā | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Noteikumu projekts šo jomu neskar. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts šo jomu neskar. | | |
| Cita informācija | Nav. | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts 2020.gada 1.februārī ievietots Ekonomikas ministrijas tīmekļa vietnē sabiedriskai apspriešanai. |
| 2. | Sabiedrības līdzdalība projekta izstrādē | Sabiedriskās apspriešanas laikā netika saņemti sabiedrības priekšlikumi vai iebildumi. |
| 3. | Sabiedrības līdzdalības rezultāti | Sabiedriskās apspriešanas laikā netika saņemti sabiedrības priekšlikumi vai iebildumi. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Altum. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde tiks nodrošināta Altum esošo funkciju un cilvēkresursu ietvaros, nav nepieciešams izveidot jaunas institūcijas, likvidēt esošas institūcijas vai veikt reorganizāciju. |
| 3. | Cita informācija | Nav. |

**Ekonomikas ministrs J. Vitenbergs**

**Vīza:**

**Valsts sekretārs E.Valantis**

Kristīne Priedīte, 67013241

Kristine.Priedite@em.gov.lv

1. https://issuu.com/oecd.publishing/docs/latvia\_housing\_report\_web-1 [↑](#footnote-ref-1)
2. <http://latio.lv/lv/pakalpojumi/tirgus-analize/majoklu-tirgus/174/2-majoklu-tirgus-parskats-2020-h1-v2.pdf> [↑](#footnote-ref-2)